மக்கள் தலைவனாக வலம்வந்த இவர், என்றைக்குமே தான் அழகு மிளிர இருக்க நினைத்ததில்லை. மனித வாழ்வை அழகுபடுத்துவது அவரின் சிந்தனையே தவிர, புற அழகு அல்ல என்பதை ஆணித்தரமாகக்கொண்டவர் அறிஞர் அண்ணா. துவைத்த வேட்டி-சட்டையோ, எண்ணெய் பொதிந்த சிகை அலங்காரமோ, கண்ணாடியைப் பார்த்து முகத்துக்கு மெருகேற்றிக்கொள்வதோ, பகட்டு வாழ்க்கையின் அடையாளமான மோதிரம், செயின், கைக்கடிகாரம் போன்றவற்றை அணிந்துகொள்வதோ எதையுமே அண்ணா விரும்புவதில்லை. ஒரு சட்டையை இரண்டு நாள்களுக்கும்மேல் அணிவார். பின்னாளில் தமிழக முதலமைச்சர் ஆசனத்தை அழகுபடுத்தவேண்டிதான் `பளிச் சட்டை' அணியத் தொடங்கினார்.